টিআই প্যারেডে মেয়ের খুনিকে চিনিয়ে দিল মা!

ওয়েব ডেস্ক: মাত্র এক মিনিট। নীরবতা ভেঙে চেঁচিয়ে ওঠেন ঈশিতার (Ishita Mallick Murder Case) মা। চিনিয়ে দেন মেয়ের খুনিকে (Murderer)। কৃষ্ণনগর সংশোধনাগারে টিআই প্যারেডে পুলিশের সামনে অভিযুক্ত দেশরাজ সিংকে (Deshraj Singh) চিহ্নিত করেন ঈশিতার মা কুসুম মল্লিক।

কৃষ্ণনগরের মানিকপাড়ায় ঘরে ঢুকে কলেজ ছাত্রী ঈশিতা মল্লিককে পয়েন্ট ব্ল্যাঙ্ক রেঞ্জ থেকে গুলি করে খুন করে দেশরাজ সিং নামে এক যুবক। কাঁচড়াপাড়ায় স্কুলে পড়ার সময় দেশরাজের সঙ্গে ঘনিষ্ঠতা হয় ঈশিতার। স্কুলজীবন সেরে কৃষ্ণনগরে ফিরে আসার পর থেকেই দেশরাজের সঙ্গে সম্পর্কে ইতি টানতে চায় ঈশিতা। তাতে সায় ছিল না দেশরাজের। তখন থেকেই সে বান্ধবীকে খুনের ছক কষতে শুরু করে। ঈশিতা খুন হয় ২৫ অগাস্ট। তারপরেই গা ঢাকা দেয় দেশরাজ।

আরও পড়ুন: সুইসাইড নোট লিখে নিজেকে শেষ করল পঞ্চম শ্রেণির ছাত্রী

তাঁকে খুঁজতে পুলিশ উত্তরপ্রদেশে যায়। এর মধ্যেই অভিযুক্তের মামাকে গ্রেফতার করে এ রাজ্যে নিয়ে আসে পুলিশ। সেই খবর পেয়ে নেপাল পালানোর চেষ্টা করে দেশরাজ। কিন্তু পুলিশ তাঁকে ধরে ফেলে ১ সেপ্টেম্বর। উত্তরপ্রদেশ থেকে নিয়ে আসা হয় পশ্চিমবঙ্গে, রাখা হয়েছে কৃষ্ণনগর জেলের আমদানি ওয়ার্ডে। আর মামা আছে হাজত বিল্ডিংয়ে। বুধবার টিআই প্যারেডের জন্য ঈশিতার বাবা-মা ও ভাইকে নিয়ে জেলে হাজির হয়। নিয়ে আসা হয় দেশরাজকে। সেখানে এক মিনিটে মেয়ের খুনেকে চিহ্নিত করে ঈশিতার মা কুসুম মল্লিক।

টিআই প্যারেডের জন্য অপেক্ষা করছিল পুলিশ। এবার দেশরাজকে নিজেদের হেফাজতে আনার জন্য আদালতে আবেদন করতে পারে পুলিশ। যে আগ্নেয়াস্ত্র দিয়ে ঈশিতাকে খুন করা হয় সেটি এখনও উদ্ধার করতে পারেননি তদন্তকারীরা। তদন্ত এগিয়ে নিয়ে যেতে আগ্নেয়াস্ত্র উদ্ধার জরুরি। পুলিশের নজর এখন সে দিকেই।

দেখুন আরও খবর: